
Табигатьтән файдалану өлкәсендә күзәтчелек буенча Федераль хезмәт җитәкчесе Владимир Кириллов белән бүген Татарстан Республикасы Президенты Рөстәм Миңнеханов очрашты. Чара ТР Хөкүмәт йортында узды. Искә төшерик, Владимир Кириллов Казанга Татарстан Республикасында калдыклар белән эш итү бердәм комплекслы системасын оештыру турында киңәйтелгән киңәшмәне уздыру өчен килде.

Бүгенге очрашу барышында Владимир Кириллов һәм Рөстәм Миңнеханов җитештерү һәм куллану калдыклары белән эш итү өлкәсендәге бүгенге хәлләр торышы турында, шулай ук калдыкларны утилизацияләү һәм эш итү өлкәсендә берничә экологик мәсьәлә турында фикер алыштылар. Рөстәм Миңнеханов регионнар проблемаларына Табигатьтән файдалану өлкәсендә күзәтчелек буенча Федераль хезмәт ягыннан игътибар өчен рәхмәт белдерде. Ул шулай ук бүген, Казанда узачак җәйге Универсиада алдыннан, Татарстан Республикасы җитәкчелегенең калдыкларны җыю, калдыкларны утилизацияләү, калдыклар белән эш итүнең алдынгы ысуллары мәсьәләләренә бик җитди каравы турында әйтте.
Рөстәм Миңнеханов Табигатьтән файдалану өлкәсендә күзәтчелек буенча Федераль хезмәт җитәкчесе Владимир Кириллов белән очрашты